techiaith/cofnodycynulliad_en-cy huggingface dataset:
English: Yes, indeed, and I pay tribute to Ken Skates's work as well in relation to the area of mental health awareness in particular. I absolutely agree with the burden of his question. We know that life skills such as financial literacy, alongside decision making and mental health and emotional well-being, are critical elements of a transformative curriculum. Not everybody, of course, voted for that curriculum when they were given that opportunity. He will know that the guidance sets out developing financial literacy for the study of the number system in mathematics, it's complemented in the health and well-being area through exploration of risk and personal debt and its consequences, and the curriculum brings those areas together. So, whichever part of the curriculum the young person is studying, there's an opportunity to bring those aspects together, to align them, to give them the full suite of skills, including those of mental health awareness and financial literacy, which Ken Skates has just emphasised.
Welsh: Yn wir, ac rwy'n talu teyrnged i waith Ken Skates hefyd mewn perthynas â maes ymwybyddiaeth iechyd meddwl yn arbennig. Rwy'n cytuno'n llwyr â byrdwn ei gwestiwn. Gwyddom fod sgiliau bywyd fel llythrennedd ariannol, ynghyd â gwneud penderfyniadau ac iechyd meddwl a lles emosiynol, yn elfennau hanfodol o gwricwlwm trawsnewidiol. Nid pawb, wrth gwrs, a bleidleisiodd dros y cwricwlwm hwnnw pan roddwyd cyfle iddynt wneud hynny. Fe fydd yn gwybod bod y canllawiau'n egluro sut i ddatblygu llythrennedd ariannol ar gyfer astudio'r system rifau mewn mathemateg, caiff ei ategu ym maes iechyd a lles drwy archwilio risg a dyled bersonol a'i chanlyniadau, ac mae'r cwricwlwm yn dod â'r meysydd hynny ynghyd. Felly, ni waeth pa ran o'r cwricwlwm y mae pobl ifanc yn ei hastudio, mae cyfle i ddod â'r agweddau hynny ynghyd, i'w gosod ochr yn ochr, er mwyn rhoi'r gyfres lawn o sgiliau iddynt, gan gynnwys sgiliau ymwybyddiaeth iechyd meddwl a llythrennedd ariannol, y mae Ken Skates newydd eu pwysleisio.
English: Part of the new curriculum and the core skills we're trying to develop in our young people is also that confidence. It's some real hardcore nitty-gritty things, but it's also confident, creative children who are willing to speak out and engage. You can often tell when you walk into a class and they're chatting away - well behaved, but chatting. We just had Bryncethin primary up in the gallery today. I asked them, Minister, on this question, 'If I was to ask him something related to this, what would I do?', and the hands just shot up and it was just great to see. So, Minister, I'll give you the question, at the risk of flooring you now. The question that they asked was - from primary school children - how do we build more new, exciting schools in Wales?
Welsh: Rhan arall o'r cwricwlwm newydd a'r sgiliau craidd yr ydym yn ceisio eu datblygu yn ein pobl ifanc yw hyder. Mae'n ymwneud â phethau cymhleth a sylfaenol iawn, ond mae a wnelo hefyd â phlant hyderus a chreadigol sy'n barod i godi eu llais a chymryd rhan. Yn aml, gallwch ddweud pan fyddwch yn cerdded i mewn i ystafell ddosbarth ac maent yn sgwrsio â'i gilydd - yn ymddwyn yn dda, ond yn sgwrsio. Cawsom ysgol gynradd Bryncethin i fyny yn yr oriel heddiw. Gofynnais iddynt, Weinidog, mewn perthynas â'r cwestiwn hwn, 'Pe bawn yn gofyn rhywbeth iddo sy'n ymwneud â hyn, beth fyddwn i'n ei wneud?', a saethodd y dwylo i fyny, ac roedd yn wych gweld hynny. Felly, Weinidog, rwyf am ofyn y cwestiwn i chi, er y bydd efallai'n eich llorio chi. Y cwestiwn y gwnaethant ei ofyn - hyn gan blant ysgol gynradd - oedd sut yr ydym yn adeiladu mwy o ysgolion newydd, cyffrous yng Nghymru?
English: Fantastic. Well, one of the opportunities that I hope that Bryncethin and other schools will take up is the sustainable schools challenge fund, which I launched recently, which is an opportunity to build schools on a pilot basis using natural materials - so, wood, stone - and to do that designing them with the young people and staff in schools, as a real curriculum opportunity. I think many of us have been to the first net-zero school in Wales, which is South Point primary in the Vale of Glamorgan, and have seen there the QR codes around the building, which explain the story of the building to the young people as a teaching tool: why is it built in this way? How does it operate? What is its environmental impact? I think that's a real opportunity for us in bringing the curriculum together with questions around the school estate. But a fantastic question from Bryncethin primary.
Welsh: Gwych. Un o'r cyfleoedd y gobeithiaf y bydd ysgol Bryncethin ac ysgolion eraill yn manteisio arnynt yw'r gronfa her ysgolion cynaliadwy, a lansiwyd gennyf yn ddiweddar, sy'n gyfle i adeiladu ysgolion ar sail cynllun peilot gan ddefnyddio deunyddiau naturiol - felly pren, cerrig - a gwneud hynny gan eu dylunio gyda'r bobl ifanc a staff mewn ysgolion, fel cyfle cwricwlaidd gwirioneddol. Credaf fod llawer ohonom wedi bod yn yr ysgol sero net gyntaf yng Nghymru, sef ysgol gynradd Trwyn y De ym Mro Morgannwg, ac wedi gweld y codau QR yno o amgylch yr adeilad, sy'n egluro hanes yr adeilad i'r bobl ifanc fel offeryn addysgu: pam ei fod wedi'i adeiladu yn y ffordd hon? Sut y mae'n gweithredu? Beth yw ei effaith amgylcheddol? Credaf fod hwnnw'n gyfle gwirioneddol i ni ddod â'r cwricwlwm ynghyd â chwestiynau ynghylch yr ystad ysgolion. Ond cwestiwn gwych gan ysgol gynradd Bryncethin.
English: The sustainable schools challenge focuses on sustainability through innovation and collaboration. As proposed projects are anticipated to be within local authorities' identified school investment programme, we expect the key objectives of the sustainable communities for learning programme also to be considered, and of course promoting the Welsh language is one of those.
Welsh: Mae her yr ysgolion cynaliadwy yn canolbwyntio ar gynaliadwyedd drwy arloesi a chydweithio. Gan y rhagwelir y bydd prosiectau arfaethedig o fewn rhaglen buddsoddi ysgolion a nodwyd gan awdurdodau lleol, rydym yn disgwyl i amcanion allweddol rhaglen cymunedau cynaliadwy ar gyfer dysgu gael eu hystyried hefyd, y mae hybu'r iaith Gymraeg wrth gwrs yn un ohonyn nhw.
English: Thank you, Minister. Certainly, I will be asking you to commit to ensuring that these two schools are Welsh-medium schools or ones that will become Welsh-medium schools. Clearly, it is vitally important. We discussed last week the 'Cymraeg 2050' report and the need for investment in Welsh-medium schools if we are to reach that target of a million Welsh speakers. But, at the same time, bearing in mind that we're facing a climate crisis, one would expect that every new school, not just these two new schools, would have sustainability at their heart. You'll be aware, I'm sure, that plans for a new site for Ysgol Gynradd Gymraeg Llyn-y-Forwyn in Glynrhedynog have been put forward by Rhondda Cynon Taf council. There is no doubt that the school needs a new building, and these plans are to be very much welcomed. But I must express a concern that the plans have cars as a central component, noting that there will be a specific drop-off point on the site, 30 parking spaces for staff and 40 additional parking spaces allocated for parents during drop-off and pick-up time. Contrast this with 24 bike parking spaces and 12 spaces for scooters. How, therefore, will you ensure that every new school reflects the Government's priorities in terms of the language and sustainability?
Welsh: Diolch, Weinidog. Yn sicr, fe fyddwn ni yn gofyn ichi ymrwymo i sicrhau bod y ddwy ysgol hon yn rhai Cymraeg neu yn rai fydd yn dod yn ysgolion Cymraeg. Yn amlwg, mae'n allweddol bwysig. Roedden ni'n trafod wythnos diwethaf yr adroddiad 'Cymraeg 2050' a'r angen am fuddsoddi mewn ysgolion cyfrwng Cymraeg os ydyn ni am gyrraedd y nod o filiwn o siaradwyr. Ond, ar yr un pryd, a ninnau mewn argyfwng hinsawdd, byddech hefyd yn disgwyl bod pob ysgol newydd, nid dim ond y ddwy newydd hon, gyda chynaliadwyedd yn ganolog iddynt. Byddwch yn ymwybodol, dwi'n siŵr, fod cynlluniau ar gyfer safle newydd i Ysgol Gynradd Gymraeg Llyn-y-Forwyn yng Nglynrhedynog wedi ei gyflwyno gan gyngor Rhondda Cynon Taf. Heb os, mae dirfawr angen adeilad newydd ar yr ysgol hon, ac mae'r cynlluniau i'w croesawu. Ond rhaid imi fynegi pryder bod y cynlluniau â cheir yn ganolog iddi, gan nodi y bydd ardal gollwng benodol ar y safle, 30 o lefydd parcio ar gyfer staff a 40 o lefydd parcio ychwanegol wedi'u neilltuo ar gyfer rhieni yn ystod amserau gollwng a chasglu. Cyferbynnwch hyn â 24 o lefydd parcio beiciau a 12 lle ar gyfer parcio sgwter. Sut, felly, y byddwch yn sicrhau bod pob ysgol newydd yn adlewyrchu blaenoriaethau'r Llywodraeth o ran yr iaith a chynaliadwyedd?
English: Well, I'm very eager that one of the schools that's successful here would be a Welsh-medium school. It depends on the applications made, but that would be my hope, for obvious reasons. In terms of the challenge that the Member posed in terms of future schools, as she knows, there is a requirement on any new school that's to be partially funded by Welsh Government that they would be net zero in terms of carbon for the future, and that includes high targets in terms of active travel and access to the school. That guidance is already in place; it's in the public domain, and the Member is welcome to have a look, and, if she has any further comments, she's welcome to give them.
Welsh: Dwi'n gobeithio'n fawr iawn bod un o'r ysgolion, o leiaf, sy'n ennill y gystadleuaeth hon yn ysgol cyfrwng Cymraeg. Mae'n dibynnu ar ba gynigion a ddaw i law, wrth gwrs, ond dyna beth fyddai fy ngobaith i, yn sicr, am resymau amlwg. O ran yr her roedd yr Aelod yn cynnig am ysgolion yn y dyfodol, fel y bydd hi eisoes yn gwybod, mae gofyniad ar unrhyw ysgol newydd sy'n cael ei gynnig i'w hariannu'n rhannol gan Lywodraeth Cymru - mae gofyniad eu bod nhw'n sero net o ran carbon yn y dyfodol, ac mae hynny'n cynnwys hefyd safonau uchel o ran active travel a mynediad at yr ysgol. Felly, mae'r canllawiau hynny eisoes yn eu lle; maen nhw'n gyhoeddus, ac mae cyfle i'r Aelod gael golwg arnyn nhw, ac, os oes ganddi unrhyw awgrymiadau pellach, byddwn i'n hapus i'w clywed nhw.
English: Minister, the sustainable schools challenge is aimed at upgrading existing school infrastructure to become more environmentally sustainable, but I'm sure you will be aware of the shocking fire that took place at Manorbier primary school in my constituency on Monday, which has caused massive damage to the school building. Thankfully, no-one was hurt. This is down, in part, to the fantastic leadership of headteacher Mrs Sharon Davies and her staff, making sure all staff and pupils were safe, and I'm sure you'll join me in thanking them for their work in this. But can you outline what support is being made available to Pembrokeshire County Council to ensure that disruption to pupils' learning is at a minimum? And what support is available to them as they repair and rebuild this school? Diolch.
Welsh: Weinidog, nod yr her ysgolion cynaliadwy yw uwchraddio'r seilwaith ysgolion presennol i'w wneud yn fwy amgylcheddol gynaliadwy, ond rwy'n siŵr y byddwch yn ymwybodol o'r tân ofnadwy a fu yn ysgol gynradd Maenorbŷr yn fy etholaeth i ddydd Llun, a achosodd ddifrod enfawr i adeilad yr ysgol. Diolch byth, ni chafodd neb ei anafu. Mae hyn, yn rhannol, oherwydd arweinyddiaeth wych y pennaeth, Mrs Sharon Davies, a'i staff, a wnaeth yn siŵr fod yr holl staff a'r disgyblion yn ddiogel, ac rwy'n siŵr y gwnewch chi ymuno â mi i ddiolch iddynt am eu gwaith yn hyn o beth. Ond a wnewch chi nodi pa gymorth sydd ar gael i Gyngor Sir Penfro i sicrhau y ceir cyn lleied â phosibl o darfu ar ddysgu disgyblion? A pha gymorth sydd ar gael iddynt wrth iddynt atgyweirio ac ailadeiladu'r ysgol? Diolch.
English: I did see the incident at Manorbier, and I pay tribute to the work of the school leadership and staff in protecting the young people and making sure that the appropriate arrangements were in place. There are ongoing discussions between the Government and local authorities about what we can do to support them where there are particular examples that arise in addition to the capital arrangements already available to authorities. And I'm sure this will be part of those discussions already under way.
Welsh: Gwelais y digwyddiad ym Maenorbŷr, ac rwy'n talu teyrnged i waith arweinwyr a staff yr ysgol yn diogelu'r bobl ifanc a sicrhau bod y trefniadau priodol ar waith. Mae trafodaethau'n mynd rhagddynt rhwng y Llywodraeth ac awdurdodau lleol ynglŷn â'r hyn y gallwn ei wneud i'w cefnogi lle ceir enghreifftiau penodol yn codi sy'n ychwanegol at y trefniadau cyfalaf sydd eisoes ar gael i awdurdodau. Ac rwy'n siŵr y bydd hyn yn rhan o'r trafodaethau sydd eisoes yn mynd rhagddynt.
English: We continue to work closely with Gwynedd Council and the GwE consortium to ensure schools in Arfon are fully supported to implement the RSE framework, including professional learning opportunities and resources. We have published an RSE toolkit on Hwb to support schools to engage with parents and carers about this sensitive issue.
Welsh: Rŷn ni'n parhau i weithio'n agos gyda Chyngor Gwynedd a gyda chonsortiwm GwE i sicrhau bod ysgolion yn Arfon yn cael eu cefnogi'n llawn i weithredu'r cod addysg cydberthynas a rhywioldeb, gan gynnwys cyfleoedd dysgu proffesiynol ac adnoddau. Rŷn ni wedi cyhoeddi pecyn adnoddau addysg cydberthynas a rhywioldeb ar Hwb i gefnogi ysgolion i drafod y mater sensitif hwn gyda rhieni a gofalwyr.
English: You will be highly aware of the misinformation that's being spread by some in my constituency and beyond, indeed, on this code. This fake news is at risk of undermining the policy and the work of introducing relationships and sexuality education, a policy that we on these benches are entirely supportive of. In the meantime, of course, there is concern that the new materials and resources haven't been arriving in schools in time. We need these resources to support the new code, and this has created something of a vacuum for the spread of this misinformation. I'm pleased to hear that progress is being made there, but I would like an assurance from you this afternoon that there is a definite timetable in place for introducing sufficient amounts of these teaching resources that are required, in addition to what has already been provided. So, can you give us some idea as to when that will happen?
Welsh: Rydych chi'n ymwybodol iawn o'r camwybodaeth sy'n cael ei ledaenu gan rai yn fy etholaeth i a thu hwnt i hynny am y cod. Mae'r ffug newyddion mewn perig o danseilio'r polisi a'r gwaith o gyflwyno addysg cydberthynas a rhywioldeb, polisi rydym ni ar y meinciau yma yn gyfan gwbl gefnogol ohono fo. Yn y cyfamser, wrth gwrs, mae yna bryder nad ydy'r adnoddau a'r deunyddiau dysgu newydd wedi bod yn cyrraedd yr ysgolion yn brydlon. Mae angen y deunyddiau newydd yma i gefnogi'r cod newydd, ac mae hyn wedi creu rhywfaint o wagle ar gyfer lledaenu'r ffug wybodaeth. Dwi'n falch o glywed bod pethau yn symud ymlaen efo hynny, ond fyddwn i'n licio cael sicrwydd gennych chi y prynhawn yma fod yna amserlen bendant mewn lle ar gyfer cyflwyno digonedd o'r adnoddau dysgu yma sydd eu hangen, yn ychwanegol i'r hyn sydd wedi cael ei ddarparu'n barod. So, fedrwch roi ryw syniad o bryd fydd hynny'n digwydd?
English: Well, it is already happening. We are in an ongoing process of providing increasing amounts of resources in this field and on other parts of the curriculum too. The resources that are already available have been published on Hwb, which is available to every school. I don't think that every school chooses to access that, but the resources are available online to everyone. But what might be useful would be for me to write to every Member sharing links to those, so that you as Members, if you wish to do so, can share them with local constituents and residents who contact you, to ensure that we all share the correct information about the curriculum.
Welsh: Wel, mae e eisoes yn digwydd. Rŷn ni mewn proses barhaus o ddarparu adnoddau cynyddol yn y maes hwn ac mewn rhannau eraill o'r cwricwlwm hefyd. Mae'r adnoddau sydd eisoes ar gael wedi'u cyhoeddi ar Hwb, sydd ar gael i bob ysgol. Dyw pob ysgol, dwi ddim yn credu, ddim yn dewis cael mynediad ato fe, ond mae'r adnoddau yno ar-lein i bawb. Ond beth efallai fyddai'n ddefnyddiol byddai i mi ysgrifennu at bob un Aelod yn rhoi linciau i'r rheini, fel eich bod chi'n gallu, fel Aelodau, os ŷch chi'n dymuno, rhannu'r rheini ymhellach gydag etholwyr lleol a phreswylwyr lleol sy'n dod i gysylltiad â chi, i sicrhau ein bod ni i gyd yn rhannu'r wybodaeth iawn am y cwricwlwm.
English: I'm afraid to say that this Welsh Labour Government's deliverance of social policy on children and young people in Wales is a classic case of the Government pandering to the woke warriors of this world, unfortunately. [ Interruption.] And where you may not like to hear this, Minister, but this is the reality, sadly. Who are the state to dictate to children what's best for them? It's not yours, it's not mine, it's not anyone's business -
Welsh: Yn anffodus, mae arnaf ofn fod y modd y mae Llywodraeth Lafur Cymru yn cyflwyno polisi cymdeithasol i blant a phobl ifanc yng Nghymru yn achos clasurol o'r Llywodraeth yn plesio'r rhyfelwyr woke yn ein plith. [ Torri ar draws.] Ac efallai nad ydych yn hoffi clywed hyn, Weinidog, ond dyma'r realiti yn anffodus. Pwy yw'r wladwriaeth i ddweud wrth blant beth sydd orau iddynt? Nid eich lle chi yw gwneud hynny, nid fy lle i yw gwneud hynny, nid yw'n fusnes i neb -
English: Can we just allow the Member to carry on with his question, please? Can we have some quiet?
Welsh: A gawn ni ganiatáu i'r Aelod barhau â'i gwestiwn, os gwelwch yn dda? A gawn ni rywfaint o dawelwch?
English: Thank you, Llywydd. It's not yours, it's not mine, or anyone's business other than the parents. They should be deciding what sort of education their child receives and whether they want to engage with sex education, and not you, Minister. How on earth do you expect children as young as five to even understand or begin to comprehend this sort of information? Parents the length and breadth of Wales are flabbergasted by this Government's barmy implementation of this policy. And looking at some of the names of the books on offer under this policy for children aged five to seven, called Jacob's New Dress, Pink is for Boys, Oliver Button is a Sissy, and Princess Kevin, to name but a few, is this really the direction we want to be heading in, Minister? And what sort of message is this giving to parents in Wales who are anxious to see their children build their academic rigour rather than their level of wokeness? And finally, to ask a simple question: yes or no, do you have faith in parents that they know best for their children?
Welsh: Diolch, Lywydd. Nid eich lle chi yw gwneud hynny, nid fy lle i yw gwneud hynny, nid yw'n fusnes i neb ar wahân i'r rhieni. Hwy ddylai fod yn penderfynu pa fath o addysg y mae eu plentyn yn ei chael ac a ydynt am ymgysylltu ag addysg rhyw, ac nid chi, Weinidog. Sut ar y ddaear y disgwyliwch i blant mor ifanc â phump oed ddeall neu ddechrau deall y math yma o wybodaeth? Mae rhieni ar hyd a lled Cymru yn rhyfeddu at y ffaith bod y Llywodraeth hon yn gweithredu'r polisi hwn. Ac o edrych ar rai o enwau'r llyfrau sy'n cael eu cynnig o dan y polisi hwn i blant rhwng pump a saith oed, o'r enw Jacob's New Dress, Pink is for Boys, Oliver Button is a Sissy, a Princess Kevin, i enwi ond ychydig, ai dyma'r cyfeiriad yr ydym eisiau anelu ato mewn gwirionedd, Weinidog? A pha fath o neges y mae hyn yn ei roi i rieni yng Nghymru sy'n awyddus i weld eu plant yn adeiladu ar eu deallusrwydd academaidd yn hytrach na pha mor woke ydynt? Ac yn olaf, i ofyn cwestiwn syml: oes neu nac oes, a oes gennych chi ffydd fod rhieni'n gwybod beth sydd orau i'w plant?
English: The mischaracterisation of the curriculum for political advantage is incredibly disreputable. He is the second Member from his benches to use this opportunity -
Welsh: Mae camddisgrifio'r cwricwlwm er mantais wleidyddol yn anhygoel o amharchus. Ef yw'r ail Aelod o'i feinciau i ddefnyddio'r cyfle hwn -
English: The Minister doesn't need any help, I don't think, from his backbenchers on this. I'll allow the Minister to continue in some silence, please.
Welsh: Nid wyf yn credu bod y Gweinidog angen unrhyw help gan aelodau'r meinciau cefn ar hyn. Rwyf am ganiatáu i'r Gweinidog barhau mewn tawelwch, os gwelwch yn dda.
English: - to traduce the work that teachers are doing across schools to make sure our young people are safe, healthy and protected. I am committed to that and I'm disappointed to hear that he is not.
Welsh: - i bardduo'r gwaith y mae athrawon yn ei wneud ar draws ysgolion i sicrhau bod ein pobl ifanc yn ddiogel ac yn iach. Rwy'n ymroddedig i hynny ac rwy'n siomedig o glywed nad ydyw ef.
English: The local authority has advised that a contractor has been appointed and work commenced onsite during the summer holiday period. [ Interruption.] Works are expected to continue into 2023.
Welsh: Yn ôl yr awdurdod lleol mae contractiwr wedi cael ei benodi ac mae gwaith wedi dechrau ar y safle yn ystod gwyliau'r haf. [ Torri ar draws.] Mae disgwyl i'r gwaith barhau i mewn i 2023.
English: Thank you, Minister. I'm grateful for your response. I bring this question before you in addition to our previous correspondence because I simply believe what is happening at St Monica's is nothing short of scandalous, and an issue that Cardiff Council is simply not resolving. [ Interruption.] The situation is dire; the reception and year 1 -
Welsh: Diolch. Rwy'n ddiolchgar am eich ymateb. Rwy'n gofyn y cwestiwn hwn yn ychwanegol at ein gohebiaeth flaenorol oherwydd rwy'n credu bod yr hyn sy'n digwydd yn ysgol Santes Monica yn sgandal, ac nid yw Cyngor Caerdydd yn datrys y broblem. [ Torri ar draws.] Mae'r sefyllfa'n enbyd; mae dosbarthiadau derbyn a blwyddyn 1 -
English: Sorry to cut across you - it's not your fault, Joel James; it's the fault of backbenchers from the Government's own backbench, and others, continuing the last question in a discussion between them. They can do that outside of the Chamber, please. I want to hear what the Minister and the person asking the question has to say.
Welsh: Mae'n ddrwg gennyf dorri ar eich traws - nid chi sydd ar fai, Joel James; bai Aelodau meinciau cefn y Llywodraeth ei hun ydyw, ac eraill, sy'n parhau i drafod y cwestiwn olaf rhyngddynt. Gallant wneud hynny y tu allan i'r Siambr, os gwelwch yn dda. Rwyf eisiau clywed beth sydd gan y Gweinidog a'r person sy'n gofyn y cwestiwn i'w ddweud.